เอกสารแนบ 5

รายงานคณะกรรมการตรวจสอบ ประจำปี 2556

เรียน ผู้ถือหุ้น

บริษัท โรงแรมรอยัลออคิด (ประเทศไทย) จำกัด (มหาชน)

คณะกรรมการตรวจสอบ บริษัท โรงแรมรอยัลออคิด (ประเทศไทย) จำกัด (มหาชน)
ประกอบด้วยกรรมการอิสระจำนวน 3 ท่าน ซึ่งเป็นผู้ทรงคุณวุฒิและมีประสบการณ์ด้านการบริหาร
บัญชีและการเงิน ดังนี้

1.  นายปกรณ์ ทวีสิน ประธานคณะกรรมการตรวจสอบ

2.  พลเอก วินิจ กระจ่างสนธิ์ กรรมการตรวจสอบ

3.  ว่าที่ร้อยตรี อรรณพ สูทกวาทิน กรรมการตรวจสอบ

ในรอบปี 2556 คณะกรรมการตรวจสอบได้ปฎิบัติหน้าที่ตามขอบเขต อำนาจ
และความรับผิดชอบตามกฎบัตร และตามที่คณะกรรมการบริษัทฯมอบหมาย

ในรอบปี 2556 คณะกรรมการตรวจสอบมีการประชุมรวม 4 ครั้ง ซึ่งเป็นการประชุมปกติทุกไตรมาส
4 ครั้ง โดยได้หารือร่วมกับผู้สอบบัญชี ฝ่ายบริหาร
และได้เสนอผลการประชุมต่อคณะกรรมการบริษัทฯทุกครั้ง สรุปการปฏิบัติหน้าที่ที่เป็นสาระสำคัญดังนี้

1.  การสอบทานรายงานงบการเงินรายไตรมาสและประจำปี 2556

  คณะกรรมการตรวจสอบได้ประชุมร่วมกับผู้สอบบัญชีภายนอก ผู้บริหาร
  เพื่อพิจารณาความถูกต้องและครบถ้วนของงบการเงิน เพื่อให้มั่นใจได้ว่า
  เป็นงบการเงินที่ได้ปฏิบัติตามข้อกำหนด กฎหมาย
  และมาตรฐานบัญชีตามหลักการบัญชีที่รับรองทั่วไป รวมถึงการให้ข้อสังเกต
  ข้อเสนอแนะตามความจำเป็น เพื่อเสนอต่อคณะกรรมการบริษัทฯ
  ในการให้ความเห็นชอบและอนุมัติ

2.  การสอบทานระบบควบคุมและตรวจสอบภายใน

  บริษัทฯได้ใช้ระบบควบคุมภายในของกลุ่ม Starwood
  ซึ่งประกอบด้วยการควบคุมระบบบัญชีและการเงิน และระบบอื่นๆ ในการดำเนินการธุรกิจโรงแรม
  และคณะกรรมการตรวจสอบได้รับฟังข้อเสนอแนะจากผู้สอบบัญชีภายนอกในการปรับปรุงบางรายการ

3.  การสอบทานการกำกับดูแลให้เป็นไปตามข้อกำหนดและกฎหมาย

  คณะกรรมการตรวจสอบได้พิจารณาผลการสอบทานและติดตามการปฏิบัติของบริษัทฯ

  อย่างต่อเนื่องร่วมกับคณะกรรมการของบริษัทฯ

4.  การสอบทานการกำกับดูแลการทำรายการที่เกี่ยวโยงกัน

  คณะกรรมการตรวจสอบได้พิจารณาการเปิดเผยรายการที่เกี่ยวโยงกันว่าเป็นไปตามข้อกำหนดและกฎหมาย
  และได้มีความเห็นว่ามีการเปิดเผยถูกต้องตามนโยบายการกำกับดูแลกิจการที่ดี

5.  การสอบทานการกำกับดูแลกิจการที่ดี

  คณะกรรมการตรวจสอบได้พิจารณาสอบทานการบริหารงานของผู้บริหารและพนักงานของบริษัทฯ
  ซึ่งได้ใช้ข้อกำหนดกฎเกณฑ์ของ Starwood Code of Conduct

  อันประกอบด้วยเกณฑ์การปฏิบัติตามแนวทางการกำกับกิจการที่ดี มีระบบ

  ธรรมาภิบาลการบริหารจัดการที่ดี มีความโปร่งใส และมีจริยธรรม ตามที่บริษัทฯ

  ให้ความสำคัญ รวมทั้งให้มีการปฏิบัติตามกฎหมายและข้อกำหนดของหน่วยงาน

  ที่กำกับดูแลบริษัทฯ

6.  การสอบทานการกำกับดูแลกิจการบริหารความเสี่ยง

  คณะกรรมการตรวจสอบได้สอบทานนโยบายแนวทางบริหารความเสี่ยง ความคืบหน้า

  รวมทั้งผู้รับผิดชอบ โดยการดำเนินการของผู้บริหารบริษัทฯ

คณะกรรมการตรวจสอบมีความเห็นว่า งบการเงินมีการเปิดเผยเพียงพอ
และระบบการควบคุมภายในของบริษัทฯ มีความเหมาะสม
รวมถึงการควบคุมความเสี่ยงจากการดำเนินงานของบริษัทฯ
รวมทั้งกฎหมายและข้อกำหนดของหน่วยงานที่กำกับดูแลที่เกี่ยวข้อง
และการปฏิบัติตามเกณฑ์และข้อกำหนดของบริษัทฯ เป็นไปอย่างครบถ้วน

ในปี 2557 คณะกรรมการตรวจสอบจะเสนอต่อคณะกรรมการบริษัทฯ เพื่อพิจารณาแต่งตั้ง

1. นางสาวศิริวรรณ สุรเทพินทร์ ผู้สอบบัญชีรับอนุญาต ทะเบียนเลขที่ 4604 และ/หรือ

  2. นางสาวกมลทิพย์ เลิศวิทย์วรเทพ ผู้สอบบัญชีรับอนุญาต ทะเบียนเลขที่ 4377 และ/หรือ

  3. นายวิชาติ โลเกศกระวี ผู้สอบบัญชีรับอนุญาต ทะเบียนเลขที่ 4451

จากบริษัท สำนักงาน อีวาย จำกัด เป็นผู้สอบบัญชีของบริษัทฯ สำหรับรอบปี 2557
และกำหนดค่าตอบแทนเท่าเดิมกับปี 2556 โดยจะขออนุมัติจากที่ประชุมสามัญประจำปีผู้ถือหุ้น

นายปกรณ์ ทวีสิน

ประธานคณะกรรมการตรวจสอบ

บริษัท โรงแรมรอยัลออคิด (ประเทศไทย) จำกัด (มหาชน)

27 กุมภาพันธ์ 2557